**Dialogul sufletelor**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-“Sărutul tău l-aș vrea acum iubite

Pierdut printre petalele de flori,

Ce-n patu-nmiresmat sunt risipite,

O plapumă de-arome și culori.

Să fiu cuprinsă de-ale tale brațe,

Înlănțuită-n veci de-al tău amor

Și poartă-mă în alte zări măiastre

Să uit de mine și de-al nostru dor.”

-“Te voi purta în zări nemărginite

Iubito, rătăcind prin timp și gând,

Ieși-vom azi din sferele finite

Și-n lumea viselor noi vom zbura curând.

Sărutul meu-ți va alina durerea

Lăsată de atingeri de petale,

Pe trupul tău suav ca mângâierea

Unui gând de dor din a ta cale.

Ne-om înalța la zei, in zbor, fierbinti,

Arzând în flacăra iubirii noastre,

Și-apoi din lumea celor drepți și sfinți

Vom coborî în zările albastre.

Noi fi-vom iarăși una cu misterul,

Acestui simțământ nemărginit

Și vom sfida în sine adevărul

De spațiu, timp și gând fără sfârșit.”

Căprar Florin